Saskaņā ar 1. mērķi “Veselības veicināšana, slimību profilakse un veselīgam dzīvesveidam labvēlīgas vides sekmēšana” ES nodrošināja kopējo finansējumu 11 097 241,78 EUR apmērā 11 nevalstiskajām organizācijām (NVO), vienai kopīgajai darbībai, vienai starptautiskai organizācijai, divām citām darbībām un 10 pakalpojumu līgumiem. Minētās 11 NVO bija iesniegušas priekšlikumus par īpašo dotāciju nolīgumu (ĪDN) atbilstīgi 2017. gadā parakstītam partnerības pamatnolīgumam. Kopīgā darbība attiecas uz paraugprakses apmaiņu Tabakas izstrādājumu direktīvas (2014/40/ES) īstenošanā un uz īstenošanas un deleģētajiem aktiem saistībā ar tiesību aktiem e-cigarešu jomā.

Saskaņā ar 2. mērķi “Savienības pilsoņu pasargāšana no nopietniem pārrobežu veselības apdraudējumiem” ES nodrošināja kopējo finansējumu 3 933 955,42 EUR apmērā četriem projektiem, kas vērsti uz vakcinācijas pieejamības un aptveres uzlabošanu. Viens no projektiem ir IMMUNION (Improving IMMunisation cooperation in the European UNION), kas vērsts uz vakcinācijas aptveres palielināšanu un tādējādi ir daļa no atbildes uz Padomes 2018. gada Ieteikumu par vakcināciju, vienlaikus arī piešķirot pievienoto vērtību ES un valstu iniciatīvām, jo īpaši Vakcinācijas koalīcijai.

Saskaņā ar 3. mērķi “Atbalsts inovatīvām, efektīvām un ilgtspējīgām veselības aprūpes sistēmām” ES nodrošināja kopējo finansējumu 31 850 207,93 EUR apmērā, lai atbalstītu vienas NVO (Health Action International) darbību un vairākas darbības, kas sekmē inovatīvas, efektīvas un ilgtspējīgas veselības aprūpes sistēmas. Viena kopīgā darbība bija saistīta ar paraugprakses apmaiņu un īstenošanu garīgās veselības jomā, īpašu uzmanību pievēršot pašnāvību novēršanai un garīgās veselības pakalpojumu reformai. Turklāt tika uzsākta kopīgā darbība “Ceļā uz Eiropas veselības datu telpu” (TEHDAS), lai palīdzētu izveidot Eiropas veselības datu telpu, kas ir svarīgs solis uz priekšu veselības aprūpes datu kopīgošanā. Tika piešķirta tieša dotācija Eiropas Zāļu kvalitātes un veselības aprūpes direktorātam, lai palīdzētu tam noteikt saskaņotus kvalitātes standartus un atsauces materiālus par bioloģiskas izcelsmes vielām atbilstīgi ES iniciatīvām dzīvnieku aizsardzības jomā.

Saskaņā ar 4. mērķi “Savienības pilsoņu piekļuves labākai un drošākai veselības aprūpei atvieglošana” ES nodrošināja kopējo līdzfinansējumu 7 710 843,21 EUR apmērā, lai atbalstītu trīs NVO, kas sniedz ieguldījumu ES veselības aprūpes mērķu sasniegšanā, finansētu prezidentvalsts konferenci “Zāļu un medicīnisko ierīču pieejamība, piekļūstamība un pieejamība cenas ziņā”, ko organizēja Eiropas Savienības prezidentvalsts Portugāle, un lai finansētu pakalpojumu līgumus.

Kopējie izdevumi transversālām darbībām, kas saistīti ar visiem mērķiem, ieskaitot kopīgo darbību programmas valsts kontaktpunktu atbalstam, 2020. gada ES Veselības balvu, komunikācijas darbības, informācijas un komunikācijas tehnoloģiju (IKT) un novērtēšanas speciālistus, bija 13 595 548,80 EUR.

Komisija un Patērētāju, veselības, lauksaimniecības un pārtikas izpildaģentūra (Chafea), izmantojot attiecīgus komunikācijas pasākumus, nodrošināja programmas rezultātu plašu publicitāti. Minētie pasākumi bija vērsti uz galvenajām komunikācijas prioritātēm, ko norādījis Komisijas Veselības un pārtikas nekaitīguma ģenerāldirektorāts (SANTE ĢD), piemēram, vakcināciju, Covid-19, veselīga dzīvesveida veicināšanu, veselības aprūpes darbaspēku, veselības tehnoloģiju novērtējumu un digitālo veselību. Tika organizēti popularizēšanas pasākumi sadarbībā ar valsts kontaktpunktu (VKP) tīklu, tostarp divas informatīvās dienas tīmekļsemināru formātā, lai popularizētu 2020. gada DP ietvaros pieejamās finansējuma iespējas.

2. GADA BŪTISKĀKIE NOTIKUMI

2020. gada DP kopumā pievērsās četriem konkrētiem programmas mērķiem.

Saskaņā ar 1. mērķi “Veselības veicināšana, slimību profilakse un veselīgam dzīvesveidam labvēlīgas vides sekmēšana” tika izveidota Vienotā rīcība tabakas kontroles jomā (JATC2), lai veicinātu paraugprakses apmaiņu starp dalībvalstīm, tādējādi uzlabojot Tabakas izstrādājumu direktīvas un ar e-cigarešu regulējumu saistīto īstenošanas un deleģēšanas aktu īstenošanu. Viens no JATC2 mērķiem ir nodrošināt lielāku konsekvenci direktīvas piemērošanā un tādējādi nodrošināt tabakas un ar to saistīto izstrādājumu taisnīgu vienoto tirgu, īpaši pievēršoties tirgus uzraudzībai un izpildes panākšanai. Kopīgā darbība novērtēs esošo tiesisko regulējumu attiecībā uz tabakas reklamēšanu un jaunu izstrādājumu reklamēšanu.

Viena no daudzajām NVO, kas saņēma darbības dotāciju, bija Eiropas Vēža līgu (ECL) asociācija — unikāla platforma, kurā apvienojušās dažādas vēža līgas, kas aktīvi darbojas reģionālā, valsts un starptautiskā līmenī, lai nodrošinātu no vēža brīvu Eiropu. ECL atbalsta vēža līgas Padomes Ieteikuma par vēža skrīningu īstenošanā, vienlaikus arī vienojot tās centienos iestāties par vēža pacientu taisnīgu piekļuvi ārstēšanai, atbalstam un rehabilitācijai. Visbeidzot, ECL iestājas par to, lai Eiropas Rokasgrāmata par kvalitātes uzlabošanu vēža kontrolē tiktu labāk veidota un ņemta vērā valstu vēža apkarošanas plānos. ECL aktīvajai iesaistei cīņā pret vēzi ir bijusi iela nozīme, jo īpaši saistībā ar ES Zāļu stratēģiju, par kuru ECL ir izdevusi nostājas dokumentu, kurā tā izklāsta savu viedokli un nostiprina ierosināto uz pacientiem orientēto pieeju. Šī iesaiste ir arī saistīta ar Eiropas Vēža uzveikšanas plāna īstenošanu.

Saskaņā ar 2. mērķi “Savienības pilsoņu pasargāšana no nopietniem pārrobežu veselības apdraudējumiem” tika finansēti trīs projekti vakcinācijas aptveres veicināšanai. Projekti RISE-Vac, ImmuHubs un ActToVAx4NAM “Palielināta nesen ieradušos migrantu piekļuve vakcinācijai” ir izstrādāti ar mērķi palielināt nelabvēlīgu, izolētu un grūti sasniedzamu grupu un nesen ieradušos migrantu piekļuvi vakcinācijai (izmantojot dzīves gājuma pieeju). Jo īpaši ActToVAx4Nam ir vērsts tikai uz migrantiem, kas nesen ieradušies — pirmās līnijas, tranzīta un galamērķa valstīs, — un tā mērķis ir nodrošināt taisnīgu piekļuvi vakcinācijai.

Saskaņā ar 3. mērķi “Atbalsts inovatīvām, efektīvām un ilgtspējīgām veselības aprūpes sistēmām” Chafea noslēdza pakalpojumu līgumu par kopīgo darbu veselības aprūpes tehnoloģiju novērtēšanā (HTA), lai atbalstītu pastāvīgu ES sadarbību HTA jomā. Šis pakalpojums pievērsīsies esošajiem metodiskajiem jautājumiem, lai popularizētu kopīgo darbu HTA jomā, vienlaikus arī atbalstot ES sadarbību HTA jomā pēc EUnetHTA vienotās rīcības beigām. Tādējādi tas sniegs būtisku ieguldījumu jauna HTA tiesiskā regulējuma izstrādē. Ņemot vērā, ka Regula (ES) 2021/2282 par HTA stājās spēkā 2022. gada janvārī un kļūs piemērojama 2025. gada janvārī, paredzams, ka šis pakalpojumu līgums aktīvi atbalstīs jaunās regulas īstenošanu, kas patlaban ir sagatavošanas posmā.

Pakalpojumu līgums jo īpaši ļaus sasniegt šādus rezultātus:

·HTA metodikas turpmāka izstrāde, lai to varētu piemērot, veicot kopīgus klīniskos novērtējumus (JCA) un kopīgas zinātniskās konsultācijas (JSC). Tas pievērsīsies tām jomām, kurās viedokļi joprojām atšķiras, lai turpinātu izstrādāt metodiku kopīga darba īstenošanai un atvieglotu vienotas pieejas panākšanu, kad tiek veikti JCA un JSC;

·astoņu vienlaicīgu JSC pabeigšana attiecībā uz zālēm vai vismaz sešu JSC pabeigšana, kas ļaus turpināt vienu no veiksmīgākajiem EUnetHTA vienotās rīcības produktiem;

·divu JCA pabeigšana attiecībā uz zālēm un četru JCA/CA pabeigšana attiecībā uz medicīniskajām ierīcēm, ja iespējams, bet katrā ziņā pabeidzot vismaz vienu JCA attiecībā uz zālēm un divus JCA/CA attiecībā uz medicīniskajām ierīcēm;

·iepriekš minēto kopīgo pasākumu koordinācija, tostarp mijiedarbība ar ieinteresēto personu pārstāvjiem (pacientiem, veselības aprūpes speciālistiem, nozari), akadēmisko aprindu pārstāvjiem, attiecīgajām ES un starptautiskajām organizācijām un HTA iniciatīvām.

Saskaņā ar 4. mērķi “Savienības pilsoņu piekļuves labākai un drošākai veselības aprūpei atvieglošana” tika sākts pētījums, lai atbalstītu ietekmes novērtējumu Direktīvas 2002/98/EK par cilvēka asins un asins komponentu drošību un kvalitāti un Direktīvas 2004/23/EK par cilvēka izcelsmes audu un šūnu drošību un kvalitāti, kā arī šo abu direktīvu īstenošanas aktu pārskatīšanai. Līguma termiņš bija deviņi mēneši, un līgums palīdzēja Komisijai sagatavot ietekmes novērtējumu, lai atbalstītu tās priekšlikumu grozīt esošos ES tiesību aktus par asini, audiem un šūnām.

Konkrētie mērķi ir šādi: